Жаңа заманғы жағдайларда білім беру мекемелерінде қауіпсіздік пен терроризмнен қорғануды қамтамасыз ету проблемалары өзекті болып қалып отыр. Терроризмге қарсы әрекет жасаудың негізгі шаралары, оқушылардың тіршілік ету қауіпсіздігі саласындағы жалпы мәдениетін дамыту және әр түрлі қауіпті, төтенше жағдайларда қауіпсіз тәртіпке үйретуге бағытталады.

Қоғамдық ортадағы экстремистік көріністермен күресудің және лаңкестік іс – әрекеттерді азайтудың төте жолы – олардың алдын алу (профилактика). Мұндай алдын-алу жұмыстарын негативті топтар мен теріс ағымдарға еруге бейім келетін, қоғамдағы ең осал топтардың бірі - оқушылар арасында жүргізу маңызды болып саналады. Себебі балалар басқалардың пікіріне тәуелді, психологиялық тұрғыда жетілмеген топ болып саналады.

Үштөбе тірек мектебінде терроризмге қарсы қорғаныс жүйесі талаптарға сай ұйымдастырылған.

**2 слайд**

Мектептегі бейнебақылау жүйесі 42 бейнекамераны қамтиды. Оның 29–ы мектептің ішіне, 13-і сыртқа орналастырылған.Сыртқы бейнекамералар мектеп периметрі бойынша ауланы, ішкі камералар дәліздерді анық көрсетеді. Бейнебақылау жазбалары 30 күнге дейін сақталады.

**3-4 слайд**

Дыбыстық хабарландыру жүйесі, сонымен қатар дабыл беру түймесі мен рұқсат арқылы өткізу режимі (турникет) іске қосылған.

**5 слайд**

Төтенше жағдай болған жағдайда оқушыларға бес қосымша сыртқа шығу жолы қарастырылған.

**6 слайд**

Бірінші қабаттың қабырғасына лаңкестікке қарсы қауіпсіздік бойынша нұсқама және жедел қызметкерлердің номерлері көрсетілген ақпаратты бұрыш ұйымдастырылып, ілінді. Мектептің әр қабатының эвакуация схемасы жасалды.

**7 слайд**

Мұғалімдер мен оқушылардың назарына терроризм актінің қауіпі туындаған немесе терроризм акті жасалған жағдайдағы әрекеттер туралы жадынама ұсынылды. Жадынамада төтенше жағдай болған жағдайда жасалатын дұрыс іс-әрекеттер мен өзін-өзі қорғау жолдары жайла ақпарат берілген.

**8-10 слайд**

Оқу жылының басында терроризмге қарсы қозғалу жөніндегі комиссия құрылып, Бұқар жырау ауданының полиция басқармасының келісімімен қорғаныс паспорты әзірленді.Терроризмге қарсы қорғалуды қамтамасыз етуге бағытталған іс-шаралар жоспары құрылып, жауапты мамандар бекітілді. Қазақстан Республикасы Білім және ғылым министрінің 2014 жылғы 15 шілдедегі №281 бұйрығына сәйкес 9 сыныптарда «Зайырлылық және дінтану негіздері» курсы жүргізіледі.

Бұл факультативті курстың мақсаты: - оқушыларды «зайырлылық» ұстанымын құндылық, яғни мемлекет баяндылығының басты тұғыры ретінде қабылдауға, дінді зайырлы таным аясында тануға үйрету; - зайырлылықты рухани-адамгершілік құндылықтар, мемлекет тұрақтылығының басты факторы ретінде қабылдау, дінді мәдениет ретінде қабылдауға үйрету, білім жүйесіне және ой-өрісін кеңейтуге ықпал ету; - діни сенім бостандығы, әлемдік және дәстүрлі діндердің, жаңа діни қозғалыстардың тарихы мен қазіргі жай-күйі, теріс пиғылды діни ағымдар мен тыйым салынған діни ұйымдар туралы жан-жақты білім беру; - оқушыларды экстремизм, терроризм және діни радикализм идеологияларын қабылдамауға үйрету, рухани-адамгершілік құндылықтар негізінде толеранттылық қасиетке тәрбиелеу және олардың гуманистік дүниетанымын қалыптастыру.

**11 слайд**

Тәрбие жұмысының жоспарына сәйкес мектепте терроризм және экстремизмге қарсы қозғалуды қамтамасыз ету бойынша жұмыстар жүйелі түрде жүргізіліп отырады.

Жоғары сынып оқушыларына экстремизм,терроризм туралы терең түсінік беру, оның түрлері, себептері мен зардаптарын ұғындыру мақсатында жоғары сынып оқушыларымен дөңгелек үстел өткізілді. Діни экстремизнің зардаптары мен алдын-алу жолдары талқыланып, бейнематериал көрсетілді.

**12 слайд**

8-11 сынып оқушыларымен қашықтықтан zoom платформасында Қазақстан Республикасының Әкімшілік құқық бұзушылық туралы Кодексінің 453 бабының 2 тармағы бойынша «Интернет ресурстарында діни араздықты қоздыру, экстремизм мен терроризмді насихаттау» тақырыбы бойынша онлайн кездесу өткізді. Кездесу барысында Интернет пен әлеуметтік желілерде экстремизм мен терроризмді насихаттауға қарсы іс-қимыл бойынша сақтық шаралары мен жұмыстары, интернет кеңістікте терроризм идеяларын насихаттайтын әлеуметтік парақшалардың тізімдері, оқушылардың діни сауатын көтеруде интернеттің мүмкіндіктерін пайдалану және кибертерроризм мәселелері кеңінен талқыланды. Радикалды ағымдар көбінесе «Facebook», «Вконтакте», «Tapatalk», «Одноклассники», «Instagram», «Telegram», «Tik-tok» әлеуметтік желілерін жастар арасында кең қолданысқа ие. Сондықтан осы бағытта жоғарыдағы сынып оқушыларына болашақта әлеуметтік желіде және т.б. қоғамдық орындарда осындай деструктивті діни ағымдардың арбауынан сақ жүру керектігі ескертілді.

**13 слайд**

Деструктивті және радикалды діни ағымдар, ұйымдар идеологияларының алдын алу мақсатында оқушылар арасында әр түрлі тақырыптарда пікірталас өткізіліп тұрады.

**14 слайд**

1 наурыз дүниежүздік азаматтық қорғаныс күніне орай мектеп оқушылары мен қызметкерлерінің қатысуымен әртүрлі ТЖ жағдай туындауда, қорғану және эвакуациялау жаттығулары өткізілді. Аталған іс-шараның өткізу тәртібімен танысуда мектеп қызметкерлерімен арнайы сабақ өткізілді. Сол жиында мектептің АӘжТД пәнінің оқытушысы Айгожин О.М. нұсқаулық беріп ақпараттандыру жүргізді. Эвакуация жоғарғы ұйымдасу тәртібінде өтіп оқушылар мен мектеп қызметкелері межелеген уақытта белгіленген алаңға шығып үлгерді. Соңында оқушылар ТЖ кезіндегі қауіптерлен сақтану ережелерімен танысты.

Бала өмірінің қауіпсіздігі - мектептің басты назарында. Сондықтан мектеп қауіпсіздігіне нұқсан келтіруге ықтимал барлық іс-әрекеттер мен жағдайлардың алдын-алу шаралары ұйымдастырылып, оқушылар жан-жақты бақылауда болады.